[{"text_idx": "#000000", "text": "Mae\u2019r fra\u0302n goesgoch yn un o rywogaethau brain mwyaf unigryw Iwerddon. Os gallwch fynd yn ddigon agos i weld ei choesau coch llachar a\u2019i phig coch, fe sylwch fod y nodweddion hyn yn ei gwneud yn wahanol i\u2019r holl frain eraill sydd i\u2019w gweld yn nhirwedd Iwerddon. Hyd yn oed o bellter, mae gan frain coesgoch rai nodweddion defnyddiol sy'n ei gwneud hi\u2019n hawdd eu hadnabod."}, {"text_idx": "#000001", "text": "Eu crawcian uchel yw\u2019r arwydd cyntaf yn aml fod brain coesgoch gerllaw. Gan nad ydyn nhw\u2019n mudo, gellir clywed eu galwad yn canu o gwmpas wynebau clogwyni arfordirol a glaswelltiroedd amaethyddol arfordir gogledd, gorllewin a de Iwerddon drwy gydol y flwyddyn. Ceir brain coesgoch mewn niferoedd mawr ar draws de-orllewin Iwerddon, gyda\u2019r siroedd Kerry a Cork ymhlith y mannau mwyaf poblogaidd ar gyfer brain coesgoch."}, {"text_idx": "#000002", "text": "Mae penrhyn Iveragh yn gartref gwych i frain coesgoch am ddau reswm. Y cyntaf yw\u2019r doreth o glogwyni arfordirol creigiog i frain coesgoch adeiladu eu nythod. Yr ail reswm yw\u2019r system ffermio sy\u2019n parhau mewn rhannau o\u2019r penrhyn."}, {"text_idx": "#000003", "text": "Mae\u2019r gwartheg a\u2019r defaid sy\u2019n pori tirwedd arfordirol Iveragh yn cynnig cyfleoedd i frain coesgoch chwilio am greaduriaid di-asgwrn-cefn yn y pridd fel chwilod, morgrug, pryfed clustiog, a larfa gwyfynod a phryfed. Mae ffiniau caeau fel cloddiau glaswelltog, waliau cerrig a chloddiau pridd sy\u2019n rhedeg ar dir amaethyddol Iveragh hefyd yn fannau gwych i frain coesgoch chwilota am fwyd, gan eu bod yn gartref i gynifer o hoff eitemau ysglyfaeth yr aderyn."}, {"text_idx": "#000005", "text": "Lleoliadau ar draws Pen Lly\u0302n"}, {"text_idx": "#000008", "text": "Bydd yr adnoddau isod yn eich helpu i gynnal 'Arolygon Brain Coesgoch' yn eich ardal chi. Bydd eich arolygon yn werthfawr iawn ac yn ein cynorthwyo i ddysgu mwy am niferoedd a chynefinoedd yr adar eiconic hyn."}, {"text_idx": "#000010", "text": "Dysgu mwy am y Fra\u0302n Goesgoch"}, {"text_idx": "#000011", "text": "Mae LIVE wedi datblygu nifer o adnoddau addysg i roi rhagor o wybodaeth am ecoleg y fra\u0302n goesgoch, a sut y gall rhannau o dirwedd arfordirol Iwerddon roi\u2019r adnoddau sydd eu hangen arnyn nhw i gynnal poblogaethau iach."}, {"text_idx": "#000012", "text": "Y cyntaf o\u2019r adnoddau hyn yw cyflwyniad PowerPoint a fydd, gobeithio, yn helpu myfyrwyr i ddeall rhagor am y fra\u0302n goesgoch a\u2019i lle yn nhirwedd Iwerddon."}, {"text_idx": "#000019", "text": "Darllenwch rai o\u2019n blogiau blaenorol am y Fra\u0302n Goesgoch, a gweld sut mae brain coesgoch Iveragh yn cymharu a\u0302\u2019u cefndryd o Gymru:"}]